Lausuntopyyntö: luonnos hallituksen esitykseksi eduskunnalle laiksi postilain muuttamiseksi

Liikenne- ja viestintäministeriö pyytää lausuntoa luonnoksesta hallituksen esitykseksi eduskunnalle laiksi postilain muuttamisesta. Esitysluonnos on saatavilla ministeriön verkkosivuilla osoitteessa [www.lvm.fi/lausuntopyynnot](http://www.lvm.fi/lausuntopyynnot).

Postilain uudistaminen on kaksiosainen hanke. Nyt lausuttava esitysluonnos on hankkeen ensimmäinen osa, jossa ehdotetaan, että voimassa oleva valtioneuvoston myöntämiin postitoimilupiin perustuva toimilupajärjestelmä korvataan Viestintävirastolle tehtävällä ilmoituksella. Ilmoituksessa postiyrityksen olisi annettava kaikki valvonnan kannalta tarpeelliset yrityksen tai yhteisön yksilöinti- ja yhteystiedot sekä kuvaus harjoitettavasta toiminnasta.

Lisäksi ehdotetaan, että lakiin lisättäisiin nykyisin valtioneuvoston postiyrityksille myöntämiin toimilupiin asettamat velvollisuudet järjestää osoitteenmuutos- ja jakelunkeskeytyspalvelu sekä velvollisuus merkitä postilähetykset siten, että ne ovat tunnistettavissa ja erotettavissa muiden postiyritysten lähetyksistä.

Oikeusministeriötä pyydämme kiinnittämään erityistä huomiota luonnoksen suhteeseen perustuslakiin ja elinkeinonvapauteen.

Työ- ja elinkeinoministeriötä pyydämme kiinnittämään erityistä huomiota luonnoksen kilpailuvaikutuksiin.

Lausunto pyydetään toimittamaan sähköisesti ministeriöön viimeistään 2.11.2015 osoitteisiin kirjaamo(at)lvm.fi ja tomi.lindholm(at)lvm.fi.

Hankkeen toisessa osassa tullaan toteuttamaan postilain kokonaisuudistus ja tuo työ alkaa tammikuussa 2016. Työn aloittamisesta tullaan tiedottamaan sidosryhmiä ja työtä tullaan tekemään tiiviisti yhdessä sidosryhmien kanssa.

Lisätietoja asiasta antaa neuvotteleva virkamies Tomi Lindholm, puh. 0295 342021.

Juhapekka Ristola

ylijohtaja

Tomi Lindholm

neuvotteleva virkamies

Jakelu Aikakauslehtien liitto ry

A-Lehdet Oy

Alma Media Oyj

Asiakasmarkkinointiliitto ASML ry

Elinkeinoelämän keskusliitto EK

Esa Jakelut Oy

Esan Kirjapaino Oy

Finanssialan keskusliitto ry

Huoltovarmuuskeskus

Ilves Jakelu Oy

Itella Oyj

Janton Oy

Kansaneläkelaitos

Kaupan keskusliitto

Kehitysvammaliitto

Keskuskauppakamari

Kilpailu- ja kuluttajavirasto

Logistiikkayritysten liitto ry

Näkövammaisten keskusliitto ry

Oikeusministeriö

Oy Matkahuolto Ab

Oy Transpoint Ab

Posten Åland Ab

Posti- ja logistiikka-alan unioni PAU ry

Saamelaiskäräjät

Sanoma Oyj

Sanomalehtien liitto ry

Schenker Express Oy

Suomen Asiakkuusmarkkinointiliitto ry

Suomen Kuljetus ja Logistiikka SKAL ry

Suomen kuluttajaliitto ry

Suomen kuntaliitto

Suoramedia Oy

Tietoliikenteen ja tietotekniikan keskusliitto FiCom ry

Tietosuojavaltuutettu

TS-Yhtymä Oy

Työ- ja elinkeinoministeriö

Tullihallitus

Viestinnän keskusliitto ry

Viestintävirasto